# 3.3. Merengue

# O merengue

## Breve historia

O merengue é o baile nacional da República Dominicana. Nace a finais do século XIX e as súas características son testemuña da fusión cultural existente no país.

Os instrumentos que o interpretan nos seus inicios son as guitarras, a tambora (influencia africana) e a güira (instrumento autóctono) e denomínase “merengue típico”. Relaciónase directamente coa sociedade rural.

Co paso do tempo os instrumentos de corda foron substituídos ou completados por acordeóns (influencia europea). É o denominado “merengue de salón” ou simplemente “merengue”, asociado á sociedade urbana, a Santo Domingo e ás clases altas.

Máis adiante súmanse teclados e aerófonos, nos que se destaca o saxofón, chegando a conformar grandes orquestras (combos). O merengue tivo un momento de grande esplendor na música comercial internacional dos anos 90 do século pasado.

## Características

O merengue está composto principalmente no compás de 2/4 aínda que tamén os hai en 4/4.

Os pasos do baile son doados, o que facilita a súa práctica.

Nos seus comezos foi unha danza deseñada para bailar en parella.

Estrutúrase en dúas partes: o "jaleo" e o "paseo".

## Intérpretes

Luís Alberti. "Compadre Pedro Juan"

Wilfrido Vargas: "El jardinero"

Johnny Ventura: "Patacón pisao"

Juan Luís Guerra: "Ojalá que llueva café".

## Lectura facilitada

Breve historia:

- Baile nacional da República Dominicana.
- Nace a finais do século XIX (vinte).
- Os instrumentos que o interpretan inicialmente son as guitarras, a tambora e a güira.
  Co paso do tempo os instrumentos de corda foron substituídos ou completados por acordeóns.
- Súmanse teclados e aerófonos, nos que se destaca o saxofón en formación de combos.

Características:

- Compás de 2/4 ou 4/4.
- Pasos de baile doados.
- Nos seus comezos foi unha danza para bailar en parella.
- Estrutúrase en dúas partes: o "jaleo" e o "paseo".

## Audio

audio/mpeg

# Exemplos de merengue

## Wilfrido Vargas

## Ramón Cordero

## Los Ilegales

## Sergio Vargas

# Vídeo interactivo

com/watch?v=tPTB0TRV3BA&list=RDtPTB0TRV3BA&start_radio=1

# A música ao servizo do poder

A instrumentalización da música como ferramenta política é tan antiga como a sociedade en si mesma. A República Dominicana estivo baixo o mando do ditador Rafael Leónidas Trujillo entre 1930 e 1961. O seu mandato foi determinante na evolución do merengue.

Investiga na rede cal foi o seu papel neste estilo musical e coñecerás un pouco máis da evolución do merengue en relación á sociedade dominicana que o cultivou.

Preme na imaxe para descargar o PDF (ábrese nunha nova xanela).

## Lectura facilitada

A República Dominicana estivo baixo o mando do ditador Rafael Leónidas Trujillo entre 1930 e 1961.

Investiga na rede cal foi o seu papel neste estilo musical.

Preme na imaxe para descargar o PDF.

## Audio

audio/mpeg

# Baila merengue

Logo de coñecer o merengue, é o momento de moverse. Mira o vídeo, segue os seus pasos e non perdas o compás!

## Audio

audio/mpeg

## Lembra ensaiar para o reto

Xa coñeces os pasos básicos do merengue. Emprega o tempo de lecer para ensaialos para o reto. Non te esquezas de convidar a todas as persoas que queiran bailar contigo.

Bailar é compartir!

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)