# 2. Batucada

## Glosario

## Interludio

Definición:

É unha parte musical curta que se interpreta entre dúas seccións dunha obra e que serve como transición entre elas.

Exemplo:

O interludio da Cavallería Rusticana é a parte máis emocionante de toda a obra.

## Matiz agóxico

Definición:

É a velocidade á que se interpreta unha peza musical. Tamén se coñece como a indicación de tempo.

Exemplo:

Esta obra non indica ningún matiz agóxico, así a persoa que a interprete pode escoller o tempo que máis lle guste.

## Matiz dinámico

Definición:

É a intensidade ou volume á que se interpreta unha peza musical.

Exemplo:

O final da 2ª sinfonía de Mahler interprétase nun matiz dinámico tan forte que dá sensación de grandeza e poder.

## Audio

audio/mpeg

# Ritmo, reciclaxe e diversión

O ritmo está presente en todas partes: no bater das ondas do mar, no repenique da choiva contra as ventás, no son dos pasos ao camiñar e no latexo do noso corazón, entre outros. Nesta fase vas coñecer a Batucada, un estilo cheo de enerxía e de ritmo con instrumentos de percusión. A coordinación e o traballo en equipo son esenciais para conseguir un resultado tan vibrante e cheo de vida.

Prepárate para sentir a forza da música e encher de ritmo o patio do teu colexio.

## Lectura facilitada

O ritmo está presente en todas partes.

Vas coñecer a Batucada.

A coordinación e o traballo en equipo son esenciais.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)