# 3.2. Chachachá

# O Chachachá

## Breve historia

O chachachá é un estilo musical de orixe latino, máis concretamente cubano.

Foi creado por Enrique Jorrín, músico, compositor e director de orquestra, nos anos 50.

Provén do danzón, un estilo de danza nativa cubana e de orixe africana. Polo tanto, pódese dicir que o chachachá ten orixes afrocubanas.

Recibiu o seu nome polo son dos pés dos bailaríns do estilo, ao moverse.

## Características

Acostuma a ter un compás de 4/4 cunha estrutura no baile que consiste en facer dous movementos lentos seguidos de tres rápidos e unha pausa (chachachá).

Está interpretado musicalmente pola agrupación de charanga, grupo reducido de músicos con instrumentos de vento e percusión.

Na percusión, podemos atopar instrumentos coma as congas, os bongós, timbais, chocallo, güiro ou maracas.

Tamén conta con instrumentos de vento como as trompetas, trombóns ou saxofóns. Dependendo das agrupacións e da contorna, cabería tamén a posibilidade de atopar pezas con pianos e ata baixos eléctricos.

## Intérpretes

Enrique Jorrín e a súa orquestra: “La engañadora”

Celia Cruz: “Muñecas del chachachá"

Tito Puente: “Oye como va”

Orquesta Aragón: “El bodeguero”

Caridad Cuervo: “Venus”

## Lectura facilitada

Breve historia:

- Estilo musical de orixe cubano.
- Creado por Enrique Jorrín nos anos 50.
- Provén do danzón, estilo de danza cubana de orixe africana.
- Recibiu o seu nome polo son dos pés ao moverse.

Características:

- Compás de 4/4 e estrutura de dous movementos lentos seguidos de tres rápidos e unha pausa (chachachá).
- Interpretado pola charanga, grupo reducido de músicos con instrumentos de vento
  como trompetas, trombóns ou saxofóns, e percusión como congas, bongós, timbais, chocallo, güiro ou maracas.
- Tamén conta con pianos e ata baixos eléctricos.

## Audio

audio/mpeg

# Exemplos

## Enrique Jorrín y su orquesta

## Raúl Planas

## Orquestra América

## Celia Cruz

# De Cuba para o mundo

# Pregunta

O grupo de orixe cubano, Orishas, leva o nome dun espírito da relixión afrocubana yoruba. Nesta cultura, ao orisha Oggun fáiselle unha danza coa estrutura do chachachá, como este grupo musical mostra no vídeo. Pero, que xénero musical misturan con este chachachá?

# Respostas

Opción 1

Pop

Opción 2

Hip hop

Opción 3

Disco

# Retroalimentación

O hip hop é un xénero musical afroestadounidense, que xorde a finais da década dos 60 en barrios como o Bronx e Harlem. A día de hoxe está estendido por todo o mundo.

# Solución

1. Selección incorrecta
2. Selección correcta
3. Selección incorrecta

# Pregunta

O músico estadounidense Mr C The Slide Man, tamén coñecido como DJ Casper; lanzou no ano 2000 este hit que volveu a triunfar na versión "Cha Cha Slide" en países de todo o mundo en 2016 e 2017. Poderiamos dicir que este tema é a "Macarena" do chachachá, pero, que xénero fusiona o autor co estilo latino?

# Respostas

Opción 1

Hip hop

Opción 2

Funky

Opción 3

Pop

# Retroalimentación

Xa o di a propia canción, aínda que non no fragmento seleccionado. O funky é un estilo procedente do jazz con influencias do blues e do gospel.

# Solución

1. Selección incorrecta
2. Selección correcta
3. Selección incorrecta

# Pregunta

O artista finés Käärijä, representou o seu país no Festival de Eurovisión en 2024 con esta fusión de xéneros no seu tema musical "Cha cha cha" onde desenvolve unha estética futurista do baile. Pero, cales cres que son os xéneros musicais que mistura na súa proposta?

# Respostas

Opción 1

Salsa, hardrock e música clásica

Opción 2

Techno, heavy metal e country

Opción 3

Metal, electrónica e rap

# Retroalimentación

Concretamente este tema musical pódese enmarcar dentro das correntes do electronicore, o hyperpop e o metal industrial. Toda unha fusión de xéneros neste tema con formato eurovisivo, festival no que quedou en terceira posición.

# Solución

1. Selección incorrecta
2. Selección incorrecta
3. Selección correcta

# Pregunta

Goodboys é un grupo independente actual que xorde nas redes sociais e se populariza con este "Bongo Cha cha cha" que aparece en numerosas publicacións de xente ao redor do mundo. Cal é o xénero que fusionan co chachachá?

# Respostas

Opción 1

Pop

Opción 2

Dance

Opción 3

Hip hop

# Retroalimentación

A música de baile electrónica ou EDM, siglas en inglés de electronic dance music, foi un estilo musical que xurdiu como evolución da música disco e que se subdivide noutros xéneros musicais como o house, o techno, o trance, o dubstep, entre outros subxéneros.

# Solución

1. Selección incorrecta
2. Selección correcta
3. Selección incorrecta

# Pregunta

O grupo español Gabinete Caligari foi un dos representantes da movida madrileña, un movemento contracultural enmarcado nos anos 80 en Madrid que se estendeu a outros lugares da península como por exemplo, Vigo. Pero, que xénero musical fusionan no seu tema "La culpa fue del chachachá"?

# Respostas

Opción 1

Rock

Opción 2

Pop

Opción 3

Rumba

# Retroalimentación

Este tipo de música establécese na delgada liña do pop rock, aínda que hai quen definiu este estilo como rock torero...

# Solución

1. Selección correcta
2. Selección incorrecta
3. Selección incorrecta

# Pregunta

As estéticas dos vídeos tamén axudan. Neste caso, o grupo musical Santa Esmeralda, fai unha fusión do chachachá cun estilo moi popular nos anos 70 en EEUU. Cal é?

# Respostas

Opción 1

Techno

Opción 2

Cumbia

Opción 3

Disco

# Retroalimentación

A música disco é á súa vez unha fusión entre diferentes estilos precedentes como o rhythm & blues, o funk, o soul, etc.

# Solución

1. Selección incorrecta
2. Selección incorrecta
3. Selección correcta

# Pregunta

Eric Allan Dolphy Junior foi un polinstrumentista estadounidense que colaborou con moitísimos músicos como John Coltraine ou Booker Little. Pero neste caso, se escoitas ben, estamos ante a fusión do chachachá con dous xéneros claros. Cales son?

# Respostas

Opción 1

Música clásica e jazz

Opción 2

Pop e jazz

Opción 3

Blues e jazz

# Retroalimentación

Unha versión jazz latina da peza de Edvard Grieg, "Na gruta do rei da montaña". Edvard Grieg foi un dos maiores representantes do post-romanticismo.

# Solución

1. Selección correcta
2. Selección incorrecta
3. Selección incorrecta

# Pregunta

San Pacho é un DJ independente de orixe croata. Con isto xa che conto moito. Cal é o xénero que fusiona co chachachá neste caso?

# Respostas

Opción 1

Techno

Opción 2

Hip hop

Opción 3

Rock

# Retroalimentación

O techno é un xénero da música electrónica que xorde en Detroit nos anos 80. Non acostuma a ter moita presencia de voces, sendo un xénero instrumental pensado na evocación de emocións e estados de ánimo.

# Solución

1. Selección correcta
2. Selección incorrecta
3. Selección incorrecta

# Pregunta

O artista cubano Dámaso Pérez Prado, foi un dos maiores representantes do mambo dentro da música latina. Máis que fusionar o chachachá podemos dicir que foi un precursor, pois compuxo obras musicais no xénero danzón, un estilo previo ao chachachá. Pero neste caso, que outro xénero incorpora a eses primeiros chachachás?

# Respostas

Opción 1

Flamenco

Opción 2

Copla

Opción 3

Bolero

# Retroalimentación

A obra máis coñecida de Pérez Prado foi o "Mambo Nº 5". Considerado o rei do mambo, deixa claro que soamente os monarcas poden atreverse con fusións coma esta.

O Flamenco foi declarado Patrimonio Cultural Inmaterial da Humanidade en 2010 pola UNESCO.

# Solución

1. Selección correcta
2. Selección incorrecta
3. Selección incorrecta

# Baila chachachá

Logo de coñecer o chachachá, é o momento de moverse. Mira o vídeo, segue os seus pasos e deixa que a música te leve!

## Audio

audio/mpeg

## Lembra ensaiar para o reto

Xa coñeces os pasos básicos do chachachá. Emprega o tempo de lecer para ensaialos para o reto. Non te esquezas de convidar a todas as persoas que queiran bailar contigo.

Bailar é compartir!

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)